بے چراگاں شپ تهنا اِنت….
دنز اِنت هر نیمگ ءَ
تهاری اِنت هر نیمگ ءَ
گشئے کہ هچ نیست اِنت
چم پچ اَنت
بلے
روک مان نیست
گشئے کہ شپ اِنت بلے
بے چراگاں تهنا آں
دمک ءُ در اے میتگے
هچ میم نہ بیت هر گور ءَ
بس تهاری، بس تهاری اِنت
روچ گشئے کہ در نئیت
دنز ءُ مج اِنت….
بّلے انگت ءَ بے چراگاں شپ تهنا اِنت…
اے میتگے دِل گشئے پرشتگیں کانچے
هچ میم نہ بیت کس ءَ
هر کس آشنائی ءَ شوهاز
تژن اِنت کہ درنئیت
هر کس چیر انت چندے درا
کس وت ءَ زاهری نہ کنت…
بلے چی ءَ؟
هر کس ءَ ترس ایت …
هر کسی گم باز اَنت
کس چہ لوگ ءَ در اتکک نہ کنت..
همے بیم اِنت شپ تهار اِنت
بے چراگاں شپ تهنا اِنت
جانشیر امیر